สวัสดีค่ะ หนูอายุ 23 ปี มีปัญหาเรื่องตกขาวมาสักระยะแล้วค่ะ อาการ ตกขาวเป็นขุ่นขาวๆ มีกลิ่นอับมีพี่เค้าแนะนำให้กินยา metronidazole 2-3 วันแรกกินแล้วรู้สึกอาการตกขาวลดลง กินครบ 1 อาทิตย์หลังจากหยุดกินไปหนูมีตกขาวเป็นสีน้ำตาลเข้มมันจะคล้ายๆกับหลังที่เราหมดประจำเดือนไม่คัน ไม่มีกลิ่นถ้าไม่เอาจมูกไปดม แบบนี้เป็นอันตรายไหมค่ะ ตอนนี้กังวลมากเลยค่ะ
สวัสดีค่ะ ในกรณีที่สงสัยการมีตกขาวที่ผิดปกตินั้น (Leukorrhea)ตกขาวคือ การที่ตกขาวมีปริมาณที่เพิ่มมากขึ้น มีกลิ่นเหม็น มีสีที่ผิดปกติไป เช่น สีเหลือง สีเขียว สีน้ำตาล มีเลือดปน เป็นหนอง หรือเป็นฟองโดยทั่วไป สามารถเกิดได้จากหลายสาเหตุ ไม่ว่าจะเป็นการติดเชื้อ หรือการอักเสบของเยื่อบุช่องคลอด เช่น-การติดเชื้อรา (Vulvovaginal candidiasis) มีลักษณะตกขาวเป็นก้อน คล้ายนมบูดหรือโยเกิร์ต ค่อนข้างเเสบคันช่องคลอด หรืออวัยวะเพศภายนอก-ปรสิต (Trichomonas vaginalis) สีเหลือง สีเขียวปนเลือด แสบคันช่องคลอดมาก คู่นอนอาจมีสารคัดหลั่งลักษณะคล้ายหนองออกจากอวัยวะเพศ-หนองในเเท้ (Gonorrhea) ตกขาวคล้ายหนอง เเสบมาก อาจมีปัสสาวะเเสบขัดร่วมด้วย-หนองในเทียม (Chlarmydria) อาจมีเพียงปริมาณตกขาวที่เพิ่มมากขึ้นเท่านั้น-แบคทีเรีย (Bacterial vaginosis) มีตกขาวปริมาณเพิ่มมากขึ้น มีกลิ่นเหม็น แสบคันช่องคลอดไม่มาก บางครั้งมีกลิ่นเเรงมากขึ้น ภายหลังจากการมีเพศสัมพันธ์นอกจากการติดเชื้อ ยังอาจเกิดจากการที่มีติ่งเนื้อ หรือก้อนที่ช่องคลอด หรือปากมดลูกได้ดังนั้น ลักษณะตกขาว ที่อธิบายมา ยังสามารถเกิดได้จากหลายสาเหตุ รวมไปถึงเเต่ละสาเหตุให้ยาเเตกต่างกัน การรับประทนเพียง metronidazole เลยอาจไม่ทำให้อาการดีขึ้นได้ รวมไปถึงบางครั้งยังอาจมีการติดเชื้อที่ร่วมกันได้ และจากการที่อาการยังเป็นซ้ำๆแนะนำให้มาตรวจเพิ่มเติม โดยการตรวจภายในค่ะ เพื่อดูว่าเกิดจากสาเหตุอะไรค่ะ เพื่อให้การรักษาที่ถูกต้องค่ะ